PIIBLIKOHVIK
Tere tulemast taas Piiblikohvikusse!
Täna sukeldume teemasse, mis on viimastel aastatel
väga aktuaalne olnud ja see pole sugugi lihtne teema.
Teemast on räägitud suhteliselt hiljuti
ja see ei jäta kedagi külmaks.
Paljudel on selles küsimuses väga tugevaid arvamusi.
Täna on minu külaline Norrast - Espen Ottosen.
Ütlen talle kohe 'tere tulemast' ja arutame seda teemat.
Ta kirjutas sellel teemal väga huvitava raamatu.
Tore, et valisid selle saate ja tere tulemast!
- Tere tulemast, Espen Ottosen. - Kiitos.
- Oled käinud Põhja-Soomes, Kokkolas, rääkimas,
kuid reisid ja kõneled ka Norras.
Oled Misjonssambandet'i infojuht.
Räägi lühidalt, mis on Misjonssambandet Norras?
- See on kirikusisene liikumine ja misjoniorganisatsioon.
Meil on ligi 150 misjonitöötajat,
koole ja lasteaedu,
mitmeid palvekodasid ja mitmeid kristlikke kogudusi.
Reisin seal ja jutlustan nende keskel.
- Kirjutasid väga huvitava raamatu.
Norra keeles on selle nimi "Mine homofile venner".
Soomes avaldati raamat nimega "Minu homoseksuaalsed sõbrad."
See on väga ebatavaline raamat.
Ma ei tea ühtki sellesarnast vähemalt Põhjamaades.
Oled reisinud Põhjamaades ja intervjueerinud inimesi,
kes on veendumuselt kristlased,
kuid neil on homoseksuaalne identiteet.
Räägi, miks kirjutasid sellise raamatu?
- Sain idee, kui lugesin ühest Norra lehest,
kuidas üks kristlik konservatiiv tutvus homoseksuaaliga
ja tahtis seejärel muuta seisukohta homoseksuaalsuse küsimuses.
Arvasin, et see ei saa võimalik olla.
Tunnen homoseksuaalseid kristlasi.
Nad on minuga ühel meelel selles, mida Piibel räägib
homoseksuaalsusest.
Kuid seda pole avalikult käsitletud.
Ei ole lihtne rääkida avalikkuses sellisest delikaatsest teemast
oman pildi ja nimega, kuid mõned tahtsid seda teha.
Arvasin, et ehk saan kokku 7-9 inimest,
kes räägivad oma võitlusest homoseksuaalsete tunnetega.
Ehk on nii lihtsam esile tulla ja oma lugu rääkida.
- See küsimus on olnud ülal ka Soomes.
Näiteks kirikukogus rõhutati väga tugevalt,
et on äärmiselt oluline kuulata homoseksuaale.
Siis ütlesid mõned, et on tähtis kuulata ka neid,
kellel on kristlikud veendumused ja kes usuvad,
et Piibel on Jumala Sõna ja tahavad oma elus seda järgida.
Seda rühma pole aruteludes üldse mainitud.
Miks on veendunud kristlased nendes aruteludes
niivõrd unustatud inimgrupp?
- Arvan, et nad kogevad survet kahest suunast.
Esiteks homoseksuaalse liikumise poolt,
mis soovitab rahuldada homoseksuaalseid tundeid,
sest kõik muu olevat vaid enesepettus.
Usun, et on ka homoseksuaalseid kristlasi,
kellel on Piiblist konservatiivne arusaam.
Nende meelest on konservatiivsed kristlased ründamisaltid.
Me ei ole homoseksuaalidest eriti koostööaltilt rääkinud.
Kiriklikes aruteludes on mitmed kristlikud konservatiivid
arvatavasti öelnud, et homoseksuaalid ründavad abielu
või homoseksuaalid teevad seda ja teist.
Konservatiivsete veendumustega homoseksuaalid imestavad,
miks rünnatakse ka neid.
Nad esindavad ju traditsioonilist seisukohta.
Usun, et mõlemad osapooled kogevad rünnakuid.
Tahan tuua oma raamatus eeskujuks kristlikke homoseksuaale.
Heteroseksuaalse pereisana olen palju õppinud
oma homoseksuaalsetelt kristlikelt sõpradelt.
- Oled ise abielus ja sul on kolm last?
- Jah, see on osutunud homoseksuaalsuse aruteludes
raskeks teemaks.
Olen 20 aastat Norras aktiivselt aruteludes osalenud.
Paljud on öelnud, et mul on heteroseksuaalse pereisana lihtne
homoseksuaalsetele suhetele 'ei' öelda.
See ei maksa mulle midagi.
Selles on neil õigus.
See on minu jaoks kergem kui mu homoseksuaalsetele sõpradele.
Seepärast tahan tuua nende konservatiivsete
homoseksuaalsete kristlaste hääle aruteludes kuuldavale.
- Rääkides häälte esile toomisest,
mis on homoseksuaalsete kristlaste sõnum nendele aruteludele?
- Nad räägivad meile oma elulood.
Minu raamatu norra trükis on seitse elulugu.
Soomekeelses väljaandes on paar lugu rohkem,
sest norra väljaande ilmumise järel võttis minuga ühendust ka paar
soome homoseksuaalset kristlast.
Olen kuulnud väga erinevaid lugusid.
Osad on mehed ja osad on naised.
Mõned on hetkel abielus.
Mõnedel on võimsaid lugusid sellest,
kuidas nende seksuaalsus on muutunud.
Mõnede jaoks oli tähtis eestpalve, teistele teraapia
ja mõnedele asjade ümberorienteerimine.
- Keegi ei räägi ilmselt homoseksuaalsete tunnete
paranemisest?
- Paranemine on veidi kurb mõiste antud kontekstis.
Kuid nad räägivad muutusest
ja Jumala antud jõust muutuda.
Mitmed minu homoseksuaalsetest sõpradest ütlesid,
et muutus ei ole peamine.
Tähtsaim on elada Jumala Sõna järgi ja Tema õnnistuses.
Isegi kui peaks võitlema kogu eluaja.
homoseksuaalsete tunnetega,
nii on ka heteroseksuaalsetel kristlastel omad võitlused.
Neilgi on erinevaid kiusatusi ja väljakutseid.
Püüdsin kirjutada tasakaalus raamatut,
mis näitab, et homoseksuaalsed kristlased on väga erinevad.
- Lugesin samuti raamatu läbi. See on väga mõjuavaldav.
Möönan, et nutsin paar korda, kui seda lugesin,
kuna elasin olukordadele nii sügavalt kaasa.
Seksuaalsus pole kellegi jaoks kerge küsimus.
Osad raamatu lugudest avaldasid väga sügavat mõju.
Kõigi raamatus esinevate inimeste puhul on midagi ühist -
nad on veendunud, et Piibel on Jumala Sõna.
Mis on nende jaoks ühine, kui nad väidavad end uskuvat Piiblit
kui Jumala Sõna?
Milline on nende nägemus Piibli seisukohast selles küsimuses?
- Kõik raamatus esinevad isikud on ühel meelel,
et homoseksuaalsed suhted on Piibli järgi valed.
See tähendab, et nad mõtlevad nii nagu kristlased on alati mõelnud.
Seksuaalsuse küsimuse puhul on kaks valikuvõimalust -
Võid elada kas üksi või olla monogaamses suhtes,
mis on mehe ja naise vahel kogu elu kestev abielu.
Need on ainsad valikud.
Minu raamat näitab, et mõned on valinud abielu
ja peavad seda võimalikuks.
Teised aga ei pea seda võimalikuks.
Nad kalduvad ka arvama, et on võimalik elada head elu
ja kogeda Jumala õnnistusi,
isegi kui elad üksi.
Seegi on tugev sõnum.
Usun, et elame ühiskonnas, mille väitel tähtsaim asi elus
on kogeda suurt armastust ja elada seksuaalses suhtes.
Tänapäeval on väga eriline kuulda, kuidas mõni 40-ne mees,
näiteks rootsi preester Erik Johansson ütleb,
et elab tsölibaadis ja üksi,
et ta tahab kogu elu üksi elada
ja et selline elu Jumalaga on hea elu.
See on tugev sõnum.
Minu raamat ei räägi, et see oleks kerge või lihtne
või et palvetades laabub kõik.
Minu raamat räägib sellest, et kõigil inimestel,
hoolimata nende seksuaalsest orientatsioonist, soost või east,
on omad võitlused, sisemine valu ja kurbus
seksuaalsuse suhtes.
Võib-olla abielus või üksi. Võimalusi on mitmeid.
Kuid meil kõigil on midagi, millega me võitleme.
- Soomlaste aruteludes tõuseb tihti esile järgmine mõte:
ei tohi edastada sõnumit, et inimesel on mingi kalduvus
ja ta peab saama seda rahuldada.
Kui väidetakse, et võib omada teatud tundeid,
kuid neid ei tohi rahuldada ega elada sellises suhtes,
olevat see isiksusevastane vägivald.
Mida sinu arvates kristlased sellele vastaksid?
- Arvan, et nad vastaksid nii nagu minagi.
Peame kõik tegema mingil määral vahet oma kalduvuste, tunnete
ja selle vahel, kuidas elame.
Olen olnud abielus 20 aastat ja pereisa,
kuid minu sisimas on tundeid, mille puhul ei ole küsimus
ustavusest minu naise suhtes.
Teame, et meie ühiskonnas on suureks probleemiks pornograafia,
tõeline miljardiniäri.
Paljud abielud on lagunenud, kuna eelkõige mehed
on pöördunud pornograafia poole.
Usun, et kõigil inimestel on tundeid ja kiusatusi
ning ka võitlusi.
Keegi ei saa väita, et need on vaid kalduvus,
mida peab saama teostada.
Nii võiks siis öelda ka äärmuslike juhtumite puhul,
kus täiskasvanu tunneb tõmmet laste poole ehk pedofiilia puhul.
Ma ei taha homoseksuaale segi ajada pedofiilidega.
Kuid selgi puhul võidakse väita, et kui on teatud kalduvus,
siis peab olema aktsepteeritav, et seda ka teostatakse.
See on võimalik vastus.
- On huvitav, mida räägid erinevatest seksuaalsetest tüüpidest.
Viimastel kuudel on Soomes tulnud esile mitmeid juhtumeid,
mis osutavad, et seksuaalsus on raske küsimus ka kristlastele.
Oleme kuulnud pedofiiliajuhtumeist ärkamiskristlaste ringkonnas.
Oleme kuulnud inimestest, kes on olnud esil
kristlikus töös ja elanud homoseksuaalses suhtes.
Lühikese aja jooksul on ilmnenud nii palju selliseid lugusid,
et peab tunnistama - me ei ole ka kristlikes ringkondades
väga hästi hakkama saanud.
Unustame hetkeks homoseksuaalsusküsimuse
ning räägime kristlastest ja seksuaalsusest üldiselt.
- Usun, et kogeme kõik seksuaalsuse jõudu.
See toob meile rõõmu.
Kristlasena tahan öelda, et Jumal on loonud seksuaalsuse.
Selle eesmärgiks on ehitada ja kinnitada abielu.
Selle abil võime saada ka lapsi.
Jumal lõi seksuaalsuse heaks asjaks.
Kuna seksuaalsus on väga tugev tunne, tekitab see kõigi eludes ka
frustratsiooni ja kiusatusi.
Oleme minu meelest öelnud kristlikes ringkondades tihti
liiga lihtsalt: peaasi on olla abielus,
siis ei tekita seksuaalsus enam mingeid probleeme.
Mõni kuu tagasi toimus Norras suur seminar seksuaalsuse teemal.
Rääkisin seal sellest, et seksuaalsuse harrastamine
kuulub vaid abielu juurde ja kui positiivne on seksuaalsus
Jumala vaatevinklist.
Minu juurde tuli üks paarikümneaastane noormees,
kes ütles, et on olnud kaks aastat abielus,
kuid kogeb seksuaalset ühiselu suure pettumusena.
Ja tema abikaasa oli sama meelt.
Tema sõnul õhutasid jutlustajad alati abieluni ootama
ja et ootamine on hea asi.
Kuid ükski jutlustaja pole öelnud, et seksuaalsus toob abiellu
ka väljakutseid. Abikaasade vahele.
See võib ilmneda erinevatel viisidel.
Kõik, kes saavad lapsi, märkavad, et seksuaalne ühiselu muutub,
Esineb haigusi, sünnitusi, masendust ja muid asju,
mis tekitavad seksuaalset pettumust ja probleeme.
Peaksime olema neis asjus kristlikes ringkondades
veidi avameelsemad.
- Kas ütlesid, et me pole olnud päris ausad?
- Arvan küll. Kuid see on ka raske.
Ma ei tahaks istuda siin, kui mu naine seda saadet vaatab.
Ma ei tahaks rääkida väga detailselt oma olukorrast,
kuna see on väga privaatne ja intiimne eluvaldkond.
Tahaksin pigem veidi taganeda.
On siiski oluline öelda vähemalt üldiselt,
et kõik abielupaarid kogevad väljakutseid ja kiusatusi.
Näiteks truudusetus ja pornograafia on väljakutsed,
mis kuuluvad üldpildi juurde.
- Millist sõnumit tahad edasi anda?
Oled kirjutanud selle raamatu ja kohanud neid inimesi.
Mis on sinu sõnum neile, kes maadlevad küsimusega
oma seksuaalsest identiteedist?
- Minu sõnumiks on, et võid usaldada Piiblit.
Piibli seisukoht selles küsimuses on väga selge.
Seda võib usaldada.
See ei tähenda, et Piibli Sõna järgi elamine
oleks alati lihtne.
Jeesus ütleb, et me ei saa teenida korraga nii Jumalat kui mammonat.
Ma ei usu, et sellegi põhjal elamine
oleks suuremale osale soomlastest lihtne.
Jeesuse järgimine võib nõuda võitlemist.
Seepärast tahan öelda ka kristlastele,
kellel on homoseksuaalseid tundeid, et on oluline mitte võidelda üksi.
Kõik mu homoseksuaalsed sõbrad rõhutavad raamatus,
et on olnud äärmiselt tähtis sellest teistega rääkida -
käia hingehoius, arsti juures, psühholoogi juures või palvegrupis.
Loodan, et mu raamat aitab kristlasi,
kellel on homoseksuaalseid tundeid,
rääkida oma pastoriga või piibligrupiga.
Siis ei pea riskima vastupanu või kohtumõistmisega.
- Seda teemat ei ole alati lihtne käsile võtta
isegi meestevahelistes aruteludes.
Ei ole lihtne rääkida kristlikes ringkondades
homoseksuaalsusest või seksuaalsusest üldse.
Mis on sinu sõnum kristlastele suhtumise osas homoseksuaalsusse?
- Raamatus oli minu jaoks oluline rääkida homoseksuaalsusest
varjundirikkalt ja tasakaalukalt.
Kardan, et kristlased räägivad homoseksuaalsusest nii,
et jääb mulje nagu mõistaksime üksnes hukka
või vaataksime homoseksuaalidele ülevalt alla
ja edastaksime sõnumit nagu oleks kõik homoseksuaalid halvad inimesed.
Minu kogemus raamatu põhjal on, et need homoseksuaalid on sõbralikud,
naljakad, hoolitsevad ja armastavad inimesed.
Paljud on väga tundlikud.
Paljudel on ka lapsepõlvest saadud haavu ja valu.
Mitmed räägivad, et mõned lapsepõlvesündmused
on osaliselt süüdi nende tunnete tekkimises.
Mõned mainivad naistekartust.
Kõige selle tõttu usun, et on oluline
olla veidi õrnem.
Ma ei kahtle selles, mida Piibel ütleb,
kuid tuues inimestele Piibli sõnumit, tahan ka kuulata,
millised on nende kogemused ja taustad.
- Lõpetuseks tahan küsida, kuidas raamat Norras vastu võeti?
- Raamat teenis palju tähelepanu.
Suurtes ajalehtedes seda kritiseeriti veidi.
Norra homoseksuaalne liikumine ei olnud väga rahul.
Kriitika oli siiski üsna ettevaatlik, kuna tuleb respekteerida fakti,
et raamat räägib tõeliste inimeste eludest.
Üks oma loo rääkinud norralane on õpetanud kogu elu teoloogiat.
Ta on 65-aastane.
Ta avastas oma tundmused 15-aastaselt.
Ta on elanud oma homoseksuaalsete tunnetega
üle 50 aasta.
Ta on elanud ka üksi juba 50 aastat.
Ta on mõelnud 50 aastat, et Piibli järgi on võimalus
kas elada abielus või üksi.
Kuna abielu ei ole tema jaoks võimalik,
on lahenduseks üksielu. Ja ta on elanud nii 50 aastat.
Ta räägib raamatus, et selles elus on olnud
mingil määral valu, kuid palju õnnistusi.
Arvan, et sellist lugu on raske kritiseerida.
- Aitäh, Espen Ottosen, et kirjutasid selle raamatu
ja tulid meie saatesse sellest rääkima.
Jumala õnnistust sinu tööle! - Aitäh.
Aitäh teile, head vaatajad, et olite meiega.
Soovitan soojalt Espen Ottoseni raamatut
"Minu homoseksuaalsed sõbrad".
Tundsin, et see raamat kõnetas ja puudutas mind väga.
Nagu Espen äsja ütles - elus on palju valu,
kuid ka palju õnnistust, milline tahes on meie eluolukord
ja see, millega võitleme.
Ei ole ühtki inimest, kes millegagi ei võitleks.
Jeesus aga ütles, et tahab kõiges omadega olla.
Õnnistatud nädalat sinu võitlustesse ja küsimustesse!
Kohtumiseni nädala pärast taas Piiblikohvikus!
Soome keelest tõlkinud: Monika Jaaguri